Menhiri u Carnacu

**Menhiri u Karnaku** su dio brojne skupine megalitskih struktura u naseljenom mjestu Karnaku (francuski - Carnac) i obali departmana Morbijana, regija Bretanja, Francuska. Područje je poznato kao najveće mjesto neolitskog stojećeg kamenja na svijetu i jedno od najvažnijih praistorijskih nalazišta u Evropi. Strukture su izgrađene tokom perioda oko 5000–2300. godine p.n.e, pažljivo usklađene s jedinstvenom geomorfologijom područja.

Mišljenja oko svrhe kamenja su podeljena, pa se vjeruje da su menhiri:
* ruševine druidskog porijekla i da predstavljaju način obožavanja predaka
* slijetne staze za svemirske brodove,
* pentagram
* objekti astronomskog značaja

## Skupine
Raspoređeni su u tri skupine poznate pod imenima "Menec", "Kermario" i "Kerlescan. Možda su nekada činili jednu grupu i većina onoga što danas vidimo su samo ostaci. Jednim dijelom su uklonjeni i upotrebljeni u druge svrhe. Ukupno ih je oko 3000 na površini od 40 hektara i dužine oko 4 km. kao jedinstvena arhitektonska cjelina. Napravljeni su od istrošenog granita sa lokalnog područja. Prosječna težina kamenja je od jedne do dvije tone. Postoje različita tumačenja načina na koji su preneseni. 

* **Menec** je struktura sastavljen od jedanaest (11) konvergentnih redova menhira koji se protežu na površini 1.165x100 metara. Najveće kamenje, visoko oko 4 metra, nalazi se na širem, zapadnom kraju; kamenje zatim postaje malo, čak 0,6 metara duž cijele linije prije nego što ponovo poraste u visinu prema krajnjem istočnom kraju.

U Ménecu je sačuvano jezgro ovalnog kamenog ograđenog prostora dimenzija 90 × 70 m na zapadnom kraju i red od 70 menhirova na sjeverozapadu. Raspored menhirova u ograđenom prostoru jasno se razlikuje od redova u nizovima. Kameni ograđeni prostor na istočnom kraju nizova sastoji se od vrlo sitnog kamenja i gubi se u sitnom rastinju. Kameni redovi u nizu Toulchignan su istočni dio kamenih redova Ménec, odvojeni razmakom od približno 150 m.
* **Kermario** (Kuća duhova) je nalazište sa 1029 menhira poredanih u 10 redova ukupne dužine veće od jednog kilometra. Nalazi se istočno od grada i najposjećenije je mjesto jer sadrži najimpresivnije monolite. Oni ističu veliki menhir od 3 metra koji označava brežuljak Manio. To je izvanredna grupa gdje se mnogi spomenici koncentriraju u svojim prilazima: dolmen s hodnikom bez gomile kamenja pored ceste na zapadnom vrhu nalazišta, dolmen Kercado na jugu, menhir Manio na istoku...  

Istočni dio spomenika Kermario formira "Manio grupu" stojećeg kamenja i ponekad se smatra nezavisnim od glavne grupe od koje je odvojen jezerom. Sadrći 9 redova raspoređenih na površini od 200x45 m. 
* **Kerlescan** je nalazište sa približno 1149 kamenova poredanih u 13 redova ukupne dužine od 900 m. na ograđenom prostoru dimenzija 78 × 74 m na. Na sjeveru, karakterističan menhir označava mjesto tumula. Kilometar južno nalazi se opsežno restaurirani grobni humak Manio kvadrilateral, u kojem je slobodnostojeći samostalni menhir poznat kao Veliki Manio (*Géant du Manio*).

## Svjetska baština
Menhiri u Kornaku i na obali Morbijana, zajedno sa ostalim megalitskim strukturama (dolmeni i tumuli), uvršteni su na listu UNESCO-ove svjetske baštine. Odluka je donešena na 47-om zasedanju Komiteta za svetsku baštinu od 6-16 jula 2025. god. u UNESCO-om sjedištu u Parizu. 

Godine 1992 su proglašeni za istorijske spomenike Francuske.


File:4725.1099 Menhire,bis zu 4 Meter hoch,von OstnachWest in 1167 Meter Langen Alignements(Granit-Steinreihen) in einem Halbkreis endend Le Ménec,Carnac ,Departement Morbihan,Bretagne Steffen Heilfort.JPG|Menec sa menhirom od 4 m.
File:Carnac 2008 PD 27.JPG|Mapa Meneca
File:Alignement du Ménec - Vue d'ensemble - Carnac - Médiathèque de l'architecture et du patrimoine - APMH00005105.jpg|Menec 1983.
File:Carnac Alignement de Kermario 02.jpg|Kermario
File:France-Carnac-Alignement de Kermario.jpg|Kermario
File:Kermario-04-grosse Menhire im W-1988-gje.jpg|Kermario - veliki menhiri
File:Alignement Kerlescan Carnac.jpg|Kerlescan
File:Alignement de Kerlescan - Menhirs - Carnac - Médiathèque de l'architecture et du patrimoine - APMH00005188.jpg|Kerlescan
File:Quadrilatère Manio ouest.JPG|Grobni humak Manio kvadrilateral, pored Kerlescana
File:Le Geant du Manio - Carnac, France - August 19, 2018.jpg|Menhir poznat kao Veliki Manio, na grobnom humku (tumul)u Manio kvadrilateral, pored Kerlescana


## Izvori